**Eesti Kooriühingu õppereis Armeeniasse koostöös Armeenia ja Euroopa kooriühingutega 19.-27. september 2024**

**Õppereisi kavas:**

* Ülevaade Armeenia koorimuusika ajaloost
* Jerevani Kammerkoori proovi külastus
* Matenadaran – Armeenia kultuuripärandi keskus
* Armeenia liturgiline muusika
* Komitase 155. sünniaastapäevale pühendatud koorifestival
* Puuetega inimeste segakoori „Paros“ proovi külastus
* Armeenia Riikliku Segakoori proovi külastus
* Tigranjani ooper „Anoosh“
* Armeenia esimene kristlik kirik Echmiatsinis, seminari külastus
* Armeenia Riikliku Kammerkoori kontsert
* Armeenia laste- ja noortekoorid rahvusvahelisel areenil
* Kohtumised ja arutelud kohalike ja rahvusvaheliste dirigentidega

Lisaks külastame Sevani järve, Khor Virapi templit ja vaatame, kuidas tehakse Armeenia brändit.

**Kuidas sümpoosionile saab - PRAKTILINE INFO**

Meil on plaanis lennata Tallinnast Jerevani 19. septembri pärastlõunal, osaleda õppereisi programmis ning tutvuda ka veidi kohalike kultuuriväärtustega – oleme praegu oma reisikavas arvestanud Sevani järve ja Khor Virapi templi külastusega ning vaatame, kuidas tehakse Armeenia brändit. Tagasi jõuame 27. septembri hommikul.

Õppereisi hind on 900 € / inimene, mille sees on:

* Lennupiletid Tallinn-Jerevan-Tallinn
* Õppereisi osavõtumaks ja kontserdid
* 7 ööd Jerevani kesklinna \*\*\*\*hotellis (kahesed toad)
* Reisikindlustus
* Ekskursioonid

Kulud on 1255 € inimese kohta, aga saame õpireisilisi ka toetada, nii et osavõtja maksab sellest osa. Erihind kehtib veel ka mentoritele – et teate siis küsida. Kohapealne söömine on igaühe enda kanda.

**Huvilistel palume ennast registreerida meili teel:**[**kooriyhing@kooriyhing.ee**](mailto:kooriyhing@kooriyhing.ee)**HILJEMALT 29. veebruariks 2024. Hiljemalt 20. märtsiks tuleb üle kanda ka esimene makse 200 €.**  
Kui on küsimusi, siis kirjutage või helistage julgesti: [kaie.tanner@kooriyhing.ee](mailto:kaie.tanner@kooriyhing.ee), tel 51 44301.

